**भारत सरकार**

**संस्‍कृति मंत्रालय**

**राज्‍य सभा**

**अतारांकित प्रश्‍न संख्‍या : 999**

**उत्‍तर देने की तारीख : 29 जुलाई, 2015**

**पुरातन संस्कृति, लोक कला और लोक संगीत के लिए कार्य-योजना**

**999. श्री राम नाथ ठाकुरः**

क्या **संस्कृति मंत्री** यह बताने की कृपा करेंगे किः

(क) पुरातन संस्कृति, लोक कला, लोक संगीत और लोक साहित्य को जीवंत बनाये रखने के लिए इस वर्ष सरकार द्वारा कितनी धनराशि खर्च करने की कार्य योजना बनाई गई है; और

(ख) इस प्रयोजनार्थ सरकार द्वारा पिछले पांच वर्षों में कितनी धनराशि खर्च की गई है और इस संबंध में आगे की कार्य-योजना क्या है?

**उत्‍तर**

**(डॉ. महेश शर्मा)**

**संस्‍कृति एवं पर्यटन राज्‍य मंत्री (स्‍वतंत्र प्रभार) तथा नागर विमानन राज्‍य मंत्री**

(क) : भारत सरकार ने सात क्षेत्रीय सांस्‍कृतिक केन्‍द्रों (जेडसीसी) की स्‍थापना की है, जिनके मुख्‍यालय पटियाला, उदयपुर, इलाहाबाद, कोलकाता, दीमापुर, नागपुर और तंजावुर में स्थित हैं। जेडसीसी के मुख्‍य उद्देश्‍य सभी राज्‍यों/सघ राज्‍यक्षेत्रों की पारंपरिक लोक कलाओं तथा जनजातीय कलाओं और संस्‍कृति का परिरक्षण, संवर्धन और प्रसार करना है। जेडसीसी विभिन्‍न स्‍कीमों के कार्यान्‍वयन के माध्‍यम से अपने लक्ष्‍यों और उद्देश्‍यों के अनुसार राष्‍ट्रीय, क्षेत्रीय और स्‍थानीय स्‍तरों पर विभिन्‍न कार्यकलाप तथा कार्यक्रम आयोजित करते रहे हैं। सरकार विभिन्‍न स्‍कीमों के कार्यान्‍वयन के लिए नियमित योजना सहायता प्रदान करती है। मौजूदा वित्‍तीय वर्ष 2015-16 में उनकी कार्य योजना के कार्यान्‍वयन के लिए सभी जेडसीसी हेतु निर्धारित नियमित योजना सहायता 59.91 करोड़ रु. है।

(ख) पिछले 5 वर्षों के दौरान सभी जेडसीसी द्वारा खर्च की गई कुल राशि इस प्रकार है :-

**(रु लाख में)**

|  |  |  |
| --- | --- | --- |
| **क्रम सं.** | **वर्ष** | **खर्च की गई राशि** |
| 1 | 2010-11 | 2617.29 |
| 2 | 2011-12 | 2663.64 |
| 3 | 2012-13 | 2525.99 |
| 4 | 2013-14 | 3522.54 |
| 5 | 2014-15 | 4841.29 |

सरकार जेडसीसी के माध्‍यम से राष्‍ट्रीय, क्षेत्रीय और स्‍थानीय स्‍तरों पर विभिन्‍न कार्यकलापों को निष्‍पादित करते हुए सभी राज्‍यों/संघ राज्‍यक्षेत्रों की लोक और जनजातीय कलाओं एवं संस्‍कृति को परिरक्षित तथा प्रोत्‍साहित करती रहेगी।